**Svangerskaps, fødsel og barselomsorg**

VG har den siste uka hatt en gjennomgang av svikt i fødselsomsorgen, og [blant annet gått gjennom hvilke kommuner som står uten følgetjeneste](https://www.vg.no/spesial/2019/fodselsrigget/) (trykk på kartet øverst i saken). SV har i Stortinget fremmet en rekke tiltak for en bedre fødselsomsorg: [Helhetlig og god fødselsomsorg i hele landet](https://www.stortinget.no/no/Saker-og-publikasjoner/Publikasjoner/Representantforslag/2018-2019/dok8-201819-148s/). Lokalt må vi det ansettes flere i svangerskaps- og barselsomsorgen og de må få tilbud om hele og faste stillinger slik at kommunen blir en attraktiv arbeidsplass. Under er et forslag til innlegg som dere kan sende. Dersom dere ønsker et lokalt utspill på fødsel, er det også mulig å kontakte SVs rådgiver på helsepolitikk direkte: wanda.voldner@stortinget.no

---

Bedre omsorg spedbarn og fødende kvinner

Det går et fødsels- og barselopprør gjennom landet. Det er ikke rart. Fødeavdelinger legges ned, følgetjenesten for gravide blir dårligere og fødeavdelingene har store krav til innstramming. Det planlegges for tidlig hjemsending av barselkvinner samtidig som bare halvparten av landets kommuner har ansatt kommunejordmor.

Ingen kan garantere for at en fødsel ikke skal gjøre vondt. Men vi kan gjøre vårt beste for at den skal oppleves trygg og god. Alle som har født, eller på nært hold sett en kvinne i aktiv fødsel forstår hvorfor lang reisevei og flere transportfødsler er noe vi bør unngå. For selv om det i de fleste tilfellene går bra, er det å føde under transport en utrygg og ubehagelig opplevelse vi skal unngå i det lenge.

I vårt fylke har bare xx kommuner følgetjeneste ([VGs oversikt her](https://www.vg.no/spesial/2019/fodselsrigget/). Trykk på kartet øverst i saken). Det er en skam. Kvinner som har over mer enn en halv times reisevei fortjener i det minste å bli fulgt av en jordmor.

I en tid der høyreregjeringen korter ned liggetiden på sykehusene og jordmødre roper varsko om at de ikke har nok jordmødre på jobb, øker ansvaret for en god barselsomsorg i kommunene. [Se oversikt her over](https://helseatlas.no/atlas/157/instant-atlas) hvor mange som fikk hjemmebesøk av kommunalt ansatt jordmor etter fødsel, i venstremeny: trykk på barseltiden og hjemmebesøk av kommunalt ansatt jordmor/ helsesykepleier).

Et godt møte med jordmor, helsesykepleiere og barnepleiere kan utgjøre hele forskjellen for kvinner i en av de mest sårbare periodene av livet. Med nok tid og riktig kompetanse kan de redusere fødselsdepresjoner, styrke selvtillit og gjøre den første tiden med spedbarnet til en trygg og god tid for mange mødre. Det krever vilje til å satse, og å bli en attraktiv arbeidsplass for jordmødre, helsesykepleiere og barnepeleiere. Er vi villige til å styrke helsetilbudet til fødekvinner og øke andelen faste og hele stillinger svangerskasps- og barselsomsorgen, blir vi en bedre kommune for de som jobber og bor her.

Vi i SV går til valg for en bedre omsorg for noen av de som trenger det mest: spedbarn og fødende kvinner.